ŽEMĖS ŪKIO AGENTŪROS PRIE ŽEMĖS ŪKIO MINISTERIJOS

DIREKTORIUS

ĮSAKYMAS

DĖL PAŽYMOS APIE IŠPLATINTĄ VEISLINIŲ KUILIŲ SPERMĄ IR PAŽYMOS APIE ATLIKTĄ KIAULIŲ SĖKLINIMĄ IR SUNAUDOTĄ VEISLINIŲ KUILIŲ SPERMĄ FORMŲ PATVIRTINIMO

2024 m. vasario 23 d. Nr. VĮ-70

Vilnius

Vadovaudamasis Lietuvos Respublikos Vyriausybės 2018 m. rugsėjo 19 d. nutarimo Nr. 940 „Dėl ūkinių gyvūnų veislininkystės įstatymo įgyvendinimo“ 1 punktu ir 2.1 papunkčiu, Lietuvos Respublikos žemės ūkio ministro 2009 m. gegužės 5 d. įsakymo Nr. 3D-312 „Dėl ūkinių gyvūnų reprodukcijos apskaitos taisyklių patvirtinimo“ 2 punktu ir siekdamas užtikrinti tinkamą veislinių kuilių spermos platinimo ir naudojimo valstybinę kontrolę:

1. Tvirtinu pridedamas:

1.1. Pažymos apie išplatintą veislinių kuilių spermą formą;

1.2. Pažymos apie atliktą kiaulių sėklinimą ir sunaudotą veislinių kuilių spermą formą.

2. Nustatau, kad iki kiekvieno mėnesio 10 d.:

2.1. asmenys, turintys leidimą teikti kuilių spermos ėmimo, laikymo ir tiekimo rinkai paslaugas, el. paštu info@zua.lt turi pateikti Žemės ūkio agentūrai prie Žemės ūkio ministerijos užpildytą šio įsakymo 1.1 papunkčiu patvirtintos formos Pažymą apie išplatintą veislinių kuilių spermą;

2.2. asmenys, teikiantys kiaulių sėklinimo paslaugas, ir ūkininkai, kurie sėklina savo kiaules patys, el. paštu info@zua.lt turi pateikti Žemės ūkio agentūrai prie Žemės ūkio ministerijos užpildytą šio įsakymo 1.2 papunkčiu patvirtintos formos Pažymą apie atliktą kiaulių sėklinimą ir sunaudotą veislinių kuilių spermą.

Direktorius	Jonas Balkevičius